b'\n_START_ARTICLE_\nHagbarth Lund\n_START_SECTION_\nBiografi\n_START_PARAGRAPH_\nLund ble student i 1897 og cand.jur. i 1903. Han praktiserte som sakf\xc3\xb8rer i Tana fra 1907 til 1922, da han ble fylkesmann i Finnmark. I 1928 fikk han samme embete i Vest-Agder og hadde det til 1948. Han fratr\xc3\xa5dte i 1941, men ble gjeninnsatt etter frigj\xc3\xb8ringen.\n_START_SECTION_\nVerv\n_START_PARAGRAPH_\nHagbarth Lund var ordf\xc3\xb8rer i Tana fra 1908 til 1916. Fra 1910 til 1914 var han medlem i Finnmarks fylkesutvalg. I 1913 ble han valgt inn p\xc3\xa5 Stortinget, et verv han hadde til 1924, deretter var han vararepresentant fra 1925 til 1930 og i \xc3\xa5rene 1928 til 1930 m\xc3\xb8tte han nesten hele perioden._NEWLINE_Han var ogs\xc3\xa5 medlem av en rekke kommisjoner, blant andre Statens r\xc3\xa5dgivende provianteringskommisjon, Den norsk-russiske handelsdelegasjon, den norsk-finske grensedelegasjon, den norsk-finske reinbeitedelegasjon 1932 og den norsk-svenske fiskeridelegasjon 1933. Han var ogs\xc3\xa5 kretsmeglingsmann for S\xc3\xb8rlandet i 1933 og medlem av tilsynskommisjonen Bratsbergbanen og S\xc3\xb8rlandsbanen (1932\xe2\x80\x931933).'